Kangchenjunga
Kangchenjunga (Nepalski: कञ्चनजङ्घा Kanchanjaŋghā, Limbu: Sewalungma (सेवालुन्ग्मा)) treća je planina na svijetu po visini (poslije Mount Everesta i K2) s visinom od 8586 m, a prostire se u dijelu Himalaja poznat kao Kangchenjunga Himal ograničenom na zapadu rijekom Tamur a istoku rijekom Teesta. Granična je planina između Nepala i Indije. Najviši je vrh u Indiji. Naziva se još i Pet blaga velikog snijega, kao aluzija na pet vrhova te planine, od kojih četiri viših od 8450 m. Na lokalnom jeziku Limbu, naziv planine je Sewalungma ("Planina kojoj nudimo pozdrav"). Kanchenjunga ili Sewalungma smatra se svetom planinom u religiji Kirata. Tri od pet vrhova (glavni, centralni i južni) nalaze se na granici okruga Sjeverni Sikkim u Sikkimu, i okruga Taplejung u Nepalu, dok su preostala dva u potpunosti na teritoriju okruga Taplejung. Nepalski dio planine nalazi se u zaštićenom području Kanchenjunga Conservation Area Project (KCA) površine 2035 km2, kojeg u saradnji s nepalskom vladom vodi World Wildlife Fund. Područje je dom crvenoj pandi i drugim planinskim životinjama, pticama i biljkama. Indijska strana Kangchenjunge također se nalazi u zaštićenom parku Khangchendzonga National Park. Do 1852.godine pretpostavljalo se da je Kangchenjungu najviša planina na svijetu, ali nakon britanskog velikog trigonometrijskog mjerenja 1849. godine potvrđeno je da je Mount Everest (tada poznat kao Peak XV) najviša a Kangchenjunga treća najviša planina na svijetu.